ไปเที่ยวเชียงรายเมื่อวีคก่อนๆ ที่พักอยู่แถวๆ ชุมชนฮ่องลี่ หาดเชียงรายค่ะ เพื่อนสาวอยากทานโจ๊กมื้อเช้า เจอร้านนี้อยู่ไม่ไกล ก็แวะลองกัน

ร้านอยู่ใกล้ๆ ศาลเจ้าในชุมชนฮ่องลี่ สามารถจอดรถได้ริมถนนหน้าร้าน

ร้านขายแต่เมนูโจ๊กค่ะ ลองกันคนละชาม

1. โจ๊กหมูไข่ลวก (30฿) .. ตอนน้องยกมาวางให้ ตกใจเล็กน้อยค่ะ เพราะเครื่องพูนล้นชามกันมาเลย โจ๊กเป็นแบบข้นนะคะ เครื่องมีหมูสับ ไข่ลวก เส้นหมี่ฝอยทอด และปาท่องโก๋กรอบๆ รสชาติออกเค็มนำนิดๆ นะคะ ปรุงน้ำส้มเพิ่มซักหน่อย แจ่มมาก

2. โจ๊กหมูไข่เยี่ยวม้า (30฿) .. ชามนี้ก็อลังการงานสร้างไม่แพ้กันค่ะ ทั้งหมูสับ ไข่เยี่ยวม้า เส้นหมี่ฝอยทอด และปาท่องโก๋กรอบ ปรุงน้ำส้ม เติมพริกซักหน่อย ได้โจ๊กสุดแซ่บยามเช้าเลยค่ะ